rejauldu/bengali-wikipedia huggingface dataset:
thumb|সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো () (১৮৯২-১৯৪০) তিব্বতের একজন বিখ্যাত বৌদ্ধ সাধিকা ছিলেন।   প্রথম জীবন  সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো ১৮৯২ খ্রিষ্টাব্দে তিব্বতের লাসা শহরের এক ধনী ও রাজনৈতিক ভাবে শক্তিশালী পরিবারে জন্মগ্রহণ করেন। তার পিতার নাম ছিল ল্হা-স্রাস-ব্যাম্স-পা-ম্গোন-পো () এবং মাতার নাম ছিল ত্শে-রিং-ছোস-'দ্জোম ()। শৈশবে ধর্মের প্রতি অনুরক্ত হলেও তার পিতা তাকে চীনা শিক্ষায় শিক্ষিত করে লাসা শহরের রাজনৈতিক অভিজাতদের দলভুক্ত করতে চেয়েছিলেন। দশ বছর বয়স হলে তার পিতা তাকে এক চীনা নেতার পুত্রের সাথে বিবাহ দেওয়ার চেষ্টা করলে তিনি অধিক মাত্রায় আফিং সেবন করে আত্মহত্যার চেষ্টা করেন। পরে তিনি তার বাড়ি থেকে পালিয়ে যেতে সমর্থ হন এবং একদল তীর্থযাত্রীর সাথে লাসা থেকে ম্গো-লোগ () যাত্রা করেন। অত্যন্ত কঠিন ও দুর্গম যাত্রাপথ এবং হিমাঙ্কের নিচে তাপমাত্রার কারণে তাকে দুঃসহ কষ্টের সম্মখীন হতে হয়। এই তীর্থযাত্রীদের মধ্যে তিনি ব্দুদ-'জোম্স-গ্লিং-পা () নামক বিখ্যাত র্ন্যিং-মা গ্তের-স্তোনের পুত্র দ্রি-মেদ-'ওদ-জেরের () সাক্ষাতলাভ করেন এবং তার প্রতি আকৃষ্ট হন। কিন্তু দ্রি-মেদ-'ওদ-জেরের স্ত্রী আ-স্ক্যোং-ব্জা'র () তার প্রতি হিংসাপূর্ণ আচরণের ফলে তাকে ম্গো-লোগ ছেড়ে চলে যেতে হয়। তিনি এরপর একটি যাযাবর পরিবারে একজন পরিচারিকার কাজ করেন।   পরবর্তী জীবন  সে-রা-ম্খা'-'গ্রো-কুন-ব্জাং-ব্দে-স্ক্যোং-দ্বাং-মো পরবর্তীকালে ব্দুদ-'দুল-দ্বাং-ফ্যুগ-গ্লিং-পা () নামক র্ন্যিং-মা গ্তের-স্তোনের পুত্র ম্গার-রা-র্গ্যাল-স্রাসকে () বিবাহ করেন। তিনি দ্ব্যাংস-চান-স্গ্রোন-মা () নামক এক কন্যা এবং রিগ-'দ্জিন-'গ্যুর-মেদ-র্দো-র্জে () নামক এক পুত্রসন্তানের জন্ম দেন। ম্গার-রা-র্গ্যাল-স্রাস তাকে ধর্মীয় শিক্ষাপ্রদানে বাধা প্রদান করতেন বলে তার বৈবাহিক জীবন সুখকর ছিল না। দ্রি-মেদ-'ওদ-জেরের প্রতি তার আকর্ষণকে লক্ষ্য করে ম্গার-রা-র্গ্যাল-স্রাস তাকে দ্রি-মেদ-'ওদ-জেরেরর নিকট তাকে পাঠিয়ে দেওয়ার সিদ্ধান্ত নেন এবং তিন বছর তিনি তার সঙ্গে বসবাস করেন। তিন বছর পরে দ্রি-মেদ-'ওদ-জেরের মৃত্যু হলে তার শিষ্য ব্শোদ-স্প্রুল-স্না-ত্শোগ্স-রাং-গ্রোল () তাকে তার বিহারে বসবাস করার আমন্ত্রণ জানান। এই সময় তিনি বেশ কয়েকজন অবতারী লামাদের শিক্ষাপ্রদান করেন।   তথ্যসূত্র    আরো পড়ুন  Jacoby, Sarah. 2009. "To be or not to be Celibate: Morality and Consort Practices According to the Treasure Revealer Sera Khandro’s (1892-1940) Auto/biographical Writings." In Jacoby, Sarah, and Antonio Terrone (eds), Buddhism beyond the Monastery: Tantric Practices and their Performers in Modern Tibet. Leiden: Brill. Jacoby, Sarah. 2009-2010. "This Inferior Female Body:’ Reflections on Life as a Treasure Revealer Through the Autobiographical Eyes of Se ra mkha’ ‘gro (Bde ba’i rdo rje, 1892-1940)." Journal of the International Association of Buddhist Studies, vol. 32, no. 1-2, pp. 115–150.  বিষয়শ্রেণী:১৮৯২-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:তিব্বতী বৌদ্ধ সাধিকা
ডান|থাম্ব|181x181পিক্সেল|প্রথম মেহমেদ গিরায় খান (বামে), ও তাঁর পিতা মেংলি গিরায় খান (মাঝখানে)। (ডানে) অটোমান সুলতান দ্বিতীয় বায়েজিদ। প্রথম মেহমেদ গিরায় খান ছিলেন ক্রিমিয়ান খানাতের খান বা শাসক। তাঁর শাসনামল ছিল ১৫১৫-১৫২৩।  তিনি গ্রেট খান হিসেবে পরিচিত ছিলেন। ক্রিমিয়ান খানাতের খান প্রথম মেংলি গিরায় তার পিতা। মেহমেদ গিরায়ের জন্ম হয় ১৪৬৫ সালে, মৃত্যু ১৫২৩ সালে।  তিনি হাসান বে-এর কন্যা নুরুম সুলতান খাতুনকে বিয়ে করেছিলেন।   তথ্যসূত্র   বিষয়শ্রেণী:১৪৬৫-এ জন্ম বিষয়শ্রেণী:১৫২৩-এ মৃত্যু
alt=A woman under arrrest walking between two policemen|থাম্ব|ভোটাধিকার সংস্থাগুলো নারীদের ভোটাধিকারের জন্য প্রচারণা চালায়। লিঙ্গবাদ হল একজনের লিঙ্গ বা লিঙ্গের উপর ভিত্তি করে কুসংস্কার বা বৈষম্য । যৌনতা যে কাউকে প্রভাবিত করতে পারে, তবে এটি সাধারণত নারী এবং মেয়েদের প্রভাবিত করে। There is a clear and broad consensus among academic scholars in multiple fields that sexism refers primarily to discrimination against women, and primarily affects women. See, for example: এটি স্টেরিওটাইপ এবং লিঙ্গ দৃঢ়বদ্ধতার সাথে যুক্ত।   এটি এ বিশ্বাসকে অন্তর্ভুক্ত করতে পারে যে একটি লিঙ্গ অন্য লিঙ্গ থেকে অভ্যন্তরীণভাবে উচ্চতর।  চরম যৌনতা দুষ্কৃতি, যৌন হয়রানি, ধর্ষণ এবং অন্যান্য ধরনের যৌন সহিংসতাকে উষ্কে দিতে পারে। Forcible Rape Institutionalized Sexism in the Criminal Justice System| Gerald D. Robin Division of Criminal Justice, University of New Haven  লিঙ্গবাদ বলতে লিঙ্গ বৈষম্যকেও বোঝানো যেতে পারে। এই শব্দটি দ্বারা মানুষের লিঙ্গ পরিচয়  বা লিঙ্গ পার্থক্যের উপর ভিত্তি করে মানুষের প্রতি বৈষম্য করাকে বোঝানো হয়।  লিঙ্গ বৈষম্য বিশেষ করে কর্মক্ষেত্রে অসমতার পরিপ্রেক্ষিতে সংজ্ঞায়িত করা হয়।  এটি সাধারণত সামাজিক বা সাংস্কৃতিক রীতিনীতি এবং নিয়ম থেকে উদ্ভূত হয়ে থাকে।    তথ্যসূত্র      বিষয়শ্রেণী:লিঙ্গ বৈষম্য বিষয়শ্রেণী:ধরন অনুযায়ী পূর্বসংস্কার ও বৈষম্য বিষয়শ্রেণী:লৈঙ্গিক সমতা বিষয়শ্রেণী:পরপীড়ন বিষয়শ্রেণী:যৌন হয়রানি
ভারতের পশ্চিমবঙ্গ রাজ্যের রাজারহাট সমষ্টি উন্নয়ন ব্লকে বৈদিক ভিলেজে ২০২২ সালের ১১ই নভেম্বর একটি গণধর্ষণের অভিযোগ উঠে আসে। ২১ বছর বয়সী একজন তরুণী চারজন যুবকের বিরুদ্ধে গণধর্ষণের অভিযোগ করে। চার অভিযুক্ত যুবককে ১১ নভেম্বর শুক্রবার রাতে গ্রেপ্তার করা হয়।  ঘটনা অভিযুক্ত যোগেশ মিশ্র ২৩তম জন্মদিন উদযাপন উপলক্ষে ৯ নভেম্বর ও ১০ নভেম্বরের জন্য বৈদিক ভিলেজের একটি রিসর্ট ভাড়া করা হয়েছিল। যোগেশ মিশ্রর একজন বান্ধবীর অনুরধে সেই পার্টিতে অভিযোগকারিণী তরুণী পার্টিতে উপস্থিত হয়েছিল। তরুণীর অভিযোগ অনুযায়ী অভিযুক্ত চার যুবক মাদক খাইয়ে তাকে গণধর্ষণ করেছিল। এর পরে তরুণী ১০ নভেম্বর বৈদিক ভিলেজ ছেড়ে চলে আসে এবং ১১ নভেম্বর রাজারহাট থানায় চার অভিযুক্তের বিরুদ্ধে অভিযোগ দায়ের করে।   গ্রেফতার  রাজারহাট থানার পুলিশের মতে, "অভিযোগের ভিত্তিতে পুলিশ কাজ করেছে, এবং অভিযুক্ত যোগেশ মিশ্র, শুভম পালিওয়াল, ঋষি কুমার ও মাধব আগরওয়ালকে চিহ্নিত করেছে এবং তাদের গ্রেপ্তার করা হয়েছে"।  ধৃত চারজনের বিরুদ্ধে ৩৭৬ডি (গণধর্ষণ) সহ বিভিন্ন আইপিসি ধারায় অভিযোগ অভিযুক্ত করা হয়েছে। অভিযুক্ত চারজনকে ১২ নভেম্বর শনিবার বারাসত আদালতে পেশ করা হয়েছিল এবং আদালত থেকে তাদের সাত দিনের পুলিশ হেফাজতে পাঠানো হয়েছিল।  তথ্যসূত্র  বিষয়শ্রেণী:২০২২-এ ভারতে অপরাধ বিষয়শ্রেণী:উত্তর চব্বিশ পরগনা জেলা
দহগ্রাম ইউনিয়ন বাংলাদেশের লালমনিরহাট জেলার পাটগ্রাম উপজেলার একটি ইউনিয়ন ও বাংলাদেশের অন্যতম বৃহৎ ছিটমহল, যা ভারতের মূল ভূখণ্ডের মধ্যে অবস্থিত। এর তিন দিকে ভারতের পশ্চিমবঙ্গ রাজ্যের কোচবিহার জেলা, একদিকে তিস্তা নদী, নদীর ওপারেও ভারতীয় ভূখণ্ড। ভৌগোলিক কারণে এটি দহগ্রাম-আঙ্গোরপোতা ছিটমহল নামেই বেশি পরিচিত। এ ইউনিয়নের মোট আয়তন ২২.৬৮ বর্গ কিমি. ও মোট জনসংখ্যা প্রায় ২০,০০০ জন।  ১৯৮৫ সালে দহগ্রাম ও আঙ্গরপোতা ছিটমহল একত্রে পাটগ্রাম উপজেলার একটি স্বতন্ত্র ইউনিয়ন (দহগ্রাম ইউনিয়ন) হিসেবে ঘোষণা করা হয়।  ১৯৮৯ খ্রিষ্টাব্দের ১৯ আগস্টে এখানে ইউনিয়ন পরিষদের উদ্বোধন করা হয়।  ইতিহাস thumb|তিনবিঘা করিডোরের প্রবেশপথ thumb|দশ শয্যার দহগ্রাম হাসপাতাল। ১৯৪৭ খ্রিস্টাব্দে ভারত বিভাগের সময় তদানিন্তন বাংলা প্রদেশটি ব্রিটিশ শাসকেরা ভারত ও পাকিস্তানের মধ্যে ভাগ করে দেয়। মুসলিম সংখ্যাগরিষ্ঠতার ফলে দহগ্রাম, যা ভারতীয় ভূখণ্ড দ্বারা চারিদিকে পরিবেষ্ঠিত, তৎকালীন পূর্ব পাকিস্তানের ভাগে পড়ে। এটি ছিল ভারতে অবস্থিত পাকিস্তানের বৃহত্তম ছিটমহল। ১৯৫৩ সালের পূর্বে পাকিস্তান দাবি করেছিল যে, দহগ্রাম পূর্ব পাকিস্তানের মূল ভূখণ্ডের সাথে সরাসরি ভাবে যুক্ত। কিন্তু মানচিত্র পর্যালোচনা করে দেখা যায় যে, এটি পূর্ব পাকিস্তান সীমান্ত হতে প্রায় ৮৫ মিটার পশ্চিমে অবস্থিত। তখন থেকে এটি দুই দেশের মধ্যকার বিরোধের অন্যতম প্রধান বিষয় হয়ে দাঁড়ায়।  বাংলাদেশের স্বাধীনতা যুদ্ধের পরে ভারত ও বাংলাদেশ সরকারের মধ্যে ছিট মহল সংক্রান্ত বিরোধ নিরসনের জন্য চুক্তি হয়। কিন্তু এই চুক্তি বাস্তবায়িত হয় নাই, এবং দহগ্রাম সংক্রান্ত বিবাদ এখন পর্যন্ত বিরাজমান থেকে যায়। ১৯৮২ সালে একটি নতুন চুক্তি স্বাক্ষরিত হয়, যা ১৯৯২ সালে বাস্তবায়িত হয়। এই চুক্তি অনুসারে ভারত, দহগ্রাম-আঙ্গরপোতাবাসীদের বাংলাদেশের মূল ভূখণ্ডের সাথে যোগাযোগ স্থাপনের জন্য  আয়তনের একটি ভূমি বাংলাদেশকে ইজারা হিসেবে দেয় যা বর্তমানে তিনবিঘা করিডোর হিসেবে খ্যাত।  পূর্বে করিডোরটি দিনের ১২ ঘণ্টা সময়ের জন্য উন্মুক্ত করে দেওয়া হত, এতে দহগ্রাম-আঙ্গরপোতার অধিবাসীদের কঠিন সমস্যার সম্মুখীন হতে হত কারণ সেসময় সেখানে কোন হাসপাতাল ও শিক্ষাপ্রতিষ্ঠান ছিল না।  ২০১১ সালের ৬ই সেপ্টেম্বর ঢাকায় বাংলাদেশের প্রধানমন্ত্রী ও ভারতের প্রধানমন্ত্রীর মধ্যকার একটি চুক্তি অনুযায়ী বর্তমানে করিডোরটি ২৪ ঘণ্টাই উন্মুক্ত করে দেওয়া হয়েছে।  ২০১১ সালের ১৯শে অক্টোবর বাংলাদেশের প্রধানমন্ত্রী শেখ হাসিনা কর্তৃক আনুষ্ঠানিকভাবে করিডোরটি উন্মুক্ত ঘোষণা করা হয়।  অবকাঠামো ২০১১ সালের পূর্বে দহগ্রাম-আঙ্গরপোতাতে কোন হাসপাতাল বা কলেজ ছিল না। ২০১১ সালের ১৯শে অক্টোবর প্রধানমন্ত্রী শেখ হাসিনা দহগ্রামে একটি দশ শয্যার হাসপাতাল ও দহগ্রাম ইউনিয়ন পরিষদের উদ্বোধন করেন।   তথ্যসূত্র   বিষয়শ্রেণী:পাটগ্রাম উপজেলার ইউনিয়ন বিষয়শ্রেণী:বাংলাদেশের ভূগোল বিষয়শ্রেণী:বাংলাদেশ–ভারত ছিটমহল
ফার্স্ট লেডি বাংলাদেশের রাষ্ট্রপতির পত্নীকে দেওয়া অনানুষ্ঠানিক পদবী। বঙ্গমাতা শেখ ফজিলাতুন্নেছা মুজিব ছিলেন বাংলাদেশের প্রথম ফার্স্টলেডি। সাবেক প্রধানমন্ত্রী বেগম খালেদা জিয়া এবং  জাতীয় সংসদের সাবেক বিরোধীদলীয় নেতা রওশন এরশাদ ফার্স্ট লেডি ছিলেন। রেবেকা সুলতানা বাংলাদেশের বর্তমান ফার্স্ট লেডি। বাংলাদেশের দীর্ঘসময় ধরে ফার্স্ট লেডি ছিলেন রাশিদা হামিদ।  প্রধানমন্ত্রীর স্বামীর বা স্ত্রীর নামের সাথে পদবিটি বিভ্রান্ত করা উচিত নয়।   কাজকর্ম  ফার্স্ট লেডির দায়িত্ব হল রাষ্ট্রপতি বরাবর বিদেশী নেতাদের গ্রহণ এবং বিদেশী নেতার পত্নীর সঙ্গে কথা বলা এবং জাতির মানুষের কাছে একজন রোল মডেল হওয়া। তার আরেকটি কাজ হল সরকার হতে প্রণীত নীতি জনগণের সমর্থন পাওয়ার জন্য তা প্রচার করা এবং সামাজিক-অর্থনৈতিক পরিবর্তনের জন্য কাজ করা। এর একটি উদাহরণ রওশন এরশাদ। তিনি নারী অধিকার উন্নতির জন্য আহ্বান জানিয়েছেন।    নিযুক্তি  জাতীয় সংসদ হতে নিযুক্ত বাংলাদেশের রাষ্ট্রপতির অভিষেক শেষে ফার্স্ট লেডি তার কাজ ও অফিস গ্রহণ করেন। অভিষেক শেষে তিনি বঙ্গভবনে তার স্বামীর সাথে বসবাস করেন।   ফার্স্ট লেডির তালিকা  রাজনৈতিক দল  অন্যান্য দল  অবস্থা   ক্রম প্রতিকৃতি নাম রাষ্ট্রপতি  পদের মেয়াদকাল রাজনৈতিক দল  পদ গ্রহণ পদ পরিত্যাগ মেয়াদকাল১ 80px শেখ ফজিলাতুন্নেছা মুজিব শেখ মুজিবুর রহমান ১৭ এপ্রিল ১৯৭১ ১২ জানুয়ারি ১৯৭২  বাংলাদেশ আওয়ামী লীগ – 80px সৈয়দা নাফিসা ইসলাম  সৈয়দ নজরুল ইসলাম ১৭ এপ্রিল ১৯৭১ ১২ জানুয়ারি ১৯৭২  বাংলাদেশ আওয়ামী লীগ২ 80px  বেগম খুরশিদ চৌধুরী  আবু সাঈদ চৌধুরী ১২ জানুয়ারি ১৯৭২ ২৪ ডিসেম্বর ১৯৭৩  বাংলাদেশ আওয়ামী লীগ৩ 80px নাম জানা নেই মোহাম্মদ মোহাম্মদুল্লাহ ২৪ ডিসেম্বর ১৯৭৩ ২৫ জানুয়ারি ১৯৭৫  বাংলাদেশ আওয়ামী লীগ(১) 80px শেখ ফজিলাতুন্নেছা মুজিব  শেখ মুজিবুর রহমান ২৫ জানুয়ারি ১৯৭৫ ১৫ আগস্ট ১৯৭৫  বাকশাল৪ 80px আমেনা বেগম খন্দকার মোশতাক আহমেদ ১৫ আগস্ট ১৯৭৫ ৬ নভেম্বর ১৯৭৫  বাংলাদেশ আওয়ামী লীগ৫ 80px  খোদেজা বেগম আবু সাদাত মোহাম্মদ সায়েম ৬ নভেম্বর ১৯৭৫ ২১ এপ্রিল ১৯৭৭  বাংলাদেশ আওয়ামী লীগ৬ 80px বেগম খালেদা জিয়া জিয়াউর রহমান ২১ এপ্রিল ১৯৭৭ ৩০ মে ১৯৮১  বাংলাদেশ জাতীয়তাবাদী দল৭ 80px  নাম জানা নেই  আবদুস সাত্তার ৩০ মে ১৯৮১ ২৪ মার্চ ১৯৮২  বাংলাদেশ জাতীয়তাবাদী দলপদ শূন্য (২৪ – ২৭ মার্চ ১৯৮২)৮ 80px  বেগম হামিদা চৌধুরী  আ ফ ম আহসানউদ্দিন চৌধুরী ২৭ মার্চ ১৯৮২ ১০ ডিসেম্বর ১৯৮৩  নির্দলীয়৯ 80px  রওশন এরশাদ হুসেইন মুহাম্মদ এরশাদ ১১ ডিসেম্বর ১৯৮৩ ৬ ডিসেম্বর ১৯৯০  জাতীয় পার্টি– 80px  আনোয়ারা বেগম   শাহাবুদ্দিন আহমেদ ৬ ডিসেম্বর ১৯৯০ ১০ অক্টোবর ১৯৯১  নির্দলীয়১০ 80px  হোসনে আরা রহমান   আবদুর রহমান বিশ্বাস ১০ অক্টোবর ১৯৯১ ৯ অক্টোবর ১৯৯৬  বাংলাদেশ জাতীয়তাবাদী দল১১ 80px  আনোয়ারা বেগম   শাহাবুদ্দিন আহমেদ ৯ অক্টোবর ১৯৯৬ ১৪ নভেম্বর ২০০১  নির্দলীয়১২ 80px হাসিনা ওয়ারদা চৌধুরী  একিউএম বদরুদ্দোজা চৌধুরী ১৪ নভেম্বর ২০০১ ২১ জুন ২০০২  বাংলাদেশ জাতীয়তাবাদী দল– 80px  নূর আক্তার  জমির উদ্দিন সরকার ২১ জুন ২০০২ ৬ সেপ্টেম্বর ২০০২  বাংলাদেশ জাতীয়তাবাদী দল১৩ 80px  আনোয়ারা বেগম  ইয়াজউদ্দিন আহম্মেদ ৬ সেপ্টেম্বর ২০০২ ১২ ফেব্রুয়ারি ২০০৯  বাংলাদেশ জাতীয়তাবাদী দল– 80px  পদ শূন্য জিল্লুর রহমান ১২ ফেব্রুয়ারি ২০০৯ ২০ মার্চ ২০১৩  বাংলাদেশ আওয়ামী লীগ১৪ 106x106পিক্সেল রাশিদা হামিদ  আবদুল হামিদ ১৪ মার্চ ২০১৩ ২৪ এপ্রিল ২০২৩  বাংলাদেশ আওয়ামী লীগ ১৫ 80px  রেবেকা সুলতানা মোহাম্মদ সাহাবুদ্দিন ২৪ এপ্রিল ২০২৩ অদ্যাবধি  বাংলাদেশ আওয়ামী লীগ   তথ্যসূত্র   বিষয়শ্রেণী:বাংলাদেশী রাজনীতিবিদদের দাম্পত্য সঙ্গী বিষয়শ্রেণী:বাংলাদেশের ফার্স্ট লেডি বিষয়শ্রেণী:রাষ্ট্রপ্রধানদের পত্নীদের তালিকা
রেজাউল করিম চৌধুরী (জন্ম ৩১শে মে ১৯৫৩) বাংলাদেশ আওয়ামী লীগের একজন রাজনীতিবিদ এবং চট্টগ্রাম সিটি কর্পোরেশনের ৬ষ্ঠ মেয়র ছিলেন।   প্রাথমিক জীবন  রেজাউল করিম ১৯৫৩ সালের ৩১শে মে চট্টগ্রাম জেলার চান্দগাঁও থানার পূর্ব ষোলশহর ওয়ার্ডের বহরদার পরিবারে জন্মগ্রহণ করেন। তিনি পূর্ব ষোলশহর প্রাথমিক বিদ্যালয় থেকে ১৯৬২ সালে ৫ম শ্রেণী, চট্টগ্রাম সরকারি মুসলিম উচ্চ বিদ্যালয় থেকে এস.এস.সি‌ এবং চট্টগ্রাম কলেজ থেকে এইচ.এস.সি. পাশ করেন পরবর্তীতে চট্টগ্রাম বিশ্ববিদ্যালয়ে আইন বিষয়ে পড়াশোনার জন্য ভর্তি হলেও রাজনৈতিক পটপরিবর্তনের কারণে তা সম্পন্ন করতে পারেননি।   ব্যক্তিগত জীবন  রেজাউল করিম চৌধুরী ব্যক্তিজীবনে সেলিনা আক্তার কে বিয়ে করেন এবং দম্পতির দুই মেয়ে ও এক ছেলে রয়েছে।   রাজনৈতিক জীবন   ১৯৬৭-১৯৭৯  রেজাউল করিম ১৯৬৭ সালে বাংলাদেশ ছাত্রলীগে যোগ দেন। এরপর বিভিন্ন সময়ে তিনি কলেজ/থানা/জেলা ছাত্রলীগের বিভিন্ন পদে দায়িত্বে ছিলেন। সর্বশেষ ১৯৭৮-১৯৭৯ মেয়াদে চট্টগ্রাম উত্তর জেলা ছাত্রলীগ শাখার আহ্বায়ক ছিলেন।  ১৯৮০-বর্তমান  রেজাউল করিম ১৯৮০ সালে চট্টগ্রাম মহানগর যুবলীগ, ১৯৯২ চট্টগ্রাম মহানগর আওয়ামী লীগের কার্যকরী সদস্য ছিলেন। ১৯৯৭-২০০৬ মেয়াদে চট্টগ্রাম মহানগর আওয়ামী লীগের তথ্য ও গবেষণা বিষয়ক সম্পাদক এবং ২০০৬-২০১৪ সালে চট্টগ্রাম মহানগর আওয়ামী লীগের সাংগঠনিক সম্পাদক ছিলেন। ২০১৪ সাল থেকে তিনি চট্টগ্রাম মহানগর আওয়ামী লীগের যুগ্ম-সাধারণ সম্পাদক পদে দায়িত্ব পালন করছেন।  ২০২০ সালে মেয়র পদে চট্টগ্রাম সিটি কর্পোরেশন নির্বাচনে আওয়ামী লীগের দলীয় মনোনয়ন পেয়ে মেয়র নির্বাচিত হন।  ২০২৪ সালের ৮ আগস্ট অন্তর্বর্তীকালীন সরকার গঠিত হওয়ার পর, ১৯ আগস্ট দেশের ১২টি সিটি কর্পোরেশনের মেয়রকে অপসারণ করায় তিনি পদচ্যুত হন।  পরবর্তীতে মামলার প্রেক্ষিতে উক্ত নির্বাচনে বিএনপি প্রার্থী শাহাদাত হোসেনকে ২০২৪ সালের ১ অক্টোবর মেয়র ঘোষণা করে আদালত এবং ৩ নভেম্বর চট্টগ্রাম সিটি করপোরেশন এর মেয়র হিসেবে শপথ নেন।   তথ্যসূত্র    বহিঃসংযোগ   ব্যক্তিগত ওয়েবসাইট   বিষয়শ্রেণী:১৯৫৩-এ জন্ম বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:চট্টগ্রাম সিটি কর্পোরেশনের মেয়র বিষয়শ্রেণী:চট্টগ্রাম কলেজের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি
স্যার এডওয়ার্ড নরম্যান বেকার কেসিএসআই (১৮৫৭ – ১৯১৩)G. C. Cook, Leonard Rogers KCSI FRCP FRS (1868–1962) and the Founding of the Calcutta School of Tropical Medicine, Notes and Records of the Royal Society of London Vol. 60, No. 2 (May 22, 2006), pp. 171–181 at p. 180 note 23. Published by: Royal Society.  হলেন একজন ব্রিটিশ পদস্থ সরকারি কর্মকর্তা এবং বেঙ্গল প্রেসিডেন্সির বিংশতম লেফটেন্যান্ট গভর্নর। তিনি ১৯০৮ সাল থেকে ১৯১১ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।   জন্ম ও প্রাথমিক জীবন  এডওয়ার্ড নরম্যান বেকার ১৮৫৭ সালে জন্মগ্রহণ করেন। তার পিতার নাম আর্থার বেকার। তিনি ক্রিস্ট'স্ কলেজ, ফিঞ্চলিতে শিক্ষা লাভ করেন।   কর্মজীবন  শিক্ষা সমাপ্তের পর তিনি ভারতীয় সিভিল সার্ভিসে যোগদান করেন এবং ১৮৭৮ সালে ভারতে আসেন। ১৯০৮ সাল থেকে ১৯১১ সাল পর্যন্ত তিনি বাংলার লেফটেন্যান্ট গভর্নর হিসাবে দায়িত্ব পালন করেন।s:The Indian Biographical Dictionary (1915)/Baker, Sir Edward Norman   আরও দেখুন   লেফটেন্যান্ট গভর্নর;  বেঙ্গল প্রেসিডেন্সি;  বাংলার গভর্নরদের তালিকা।   তথ্যসূত্র    আরও পড়ুন      বহিঃসংযোগ   লেফটেন্যান্ট গভর্নর - বাংলাপিডিয়া হতে সংকলিত নিবন্ধ।  বিষয়শ্রেণী:১৮৫৭-এ জন্ম বিষয়শ্রেণী:১৯১৩-এ মৃত্যু বিষয়শ্রেণী:বাংলার লেফটেন্যান্ট গভর্নর
২০৪০-এর দশক (দুই হাজার চল্লিশের দশক) হলো গ্রেগরীয় পঞ্জিকার দশক। যা শুরু হবে ১ জানুয়ারি ২০৪০ ও শেষ হবে ৩১ ডিসেম্বর ২০৪৯ তারিখে। এই দশকের জন্য রোমান সংখ্যাটি হবে MMXL   ঘটনাবলি    ২০৪০   আজারবাইজানের বাকু সিটি মাস্টার প্ল্যান বাস্তবায়নের সম্ভাব্য শেষ বছর।  ১২ সেপ্টেম্বর ৭° দ্রাঘিমাংশের মধ্যে খালি চোখে দেখা যাবে পাঁচটি গ্রহের একই সারিবদ্ধ হওয়ার বিরল দৃশ্য।   ২০৪১    ২০৪২    ২০৪৩    জেনারেশন বিটা ২০৪৩ সাল থেকে প্রাপ্তবয়স্কদের মধ্যে পরিণত হবে।   ২০৪৪    ২০৪৫   প্রযুক্তিগত এককতা ঘটবে।   ২০৪৬    প্রথম দিককার বেবি বুমারদের বয়স ২০৪৬ সালে ১০০ বছর হবে।   ২০৪৭   ১ জুলাই, হংকংয়ে বর্তমান "এক দেশ, দুই ব্যবস্থা" ব্যবস্থার সমাপ্তি ঘটবে, কারণ এটি হংকং মৌলিক আইনের অধীনে ১ জুলাই, ১৯৯৭ থেকে পরবর্তী ৫০ বছরের জন্য নিশ্চিত করা হয়েছে। ১৯৯৭ সালে চীনের সাথে হংকংয়ের পুনর্মিলনের বিষয়টি মোকাবেলা করার জন্য দেং জিয়াওপিং এই চুক্তিটি উত্থাপন করেন এবং ১৯৮৪ সালের চীন-ব্রিটিশ যৌথ ঘোষণাপত্রে উল্লেখ করা হয়েছিল। পরবর্তীতে কী করা হবে তা কোনও নথিতে বলা হয়নি।   ২০৪৮    ২০৪৯   ২০ ডিসেম্বর, চীনের ম্যাকাওর বর্তমান "এক দেশ, দুই ব্যবস্থা" ব্যবস্থার মেয়াদ শেষ হবে।   তথ্যসূত্র   বিষয়শ্রেণী:২১শ শতাব্দী বিষয়শ্রেণী:দশক
কিছু বিষধর সাপ (যেমন কেউটে) মাথা উচু করে তুলে ও গলার কাছের পাঁজর চওড়া করে ভয়াবহ চেহারা বানিয়ে ফোঁস ফোঁস শব্দে নিশ্বাস ছাড়ে ও ছোবল মারার ভান করে অন্য প্রাণীদের ভয় দেখায় (বিষ অপচয় করতে চায় না)। এই মাথা উঁচু ভঙ্গীর সঙ্গে সাপের স্ফীতগ্রীবা যা প্রথম ছবিটিতে দেখা যাচ্ছে একে ফণা বলে।  right|thumb|240px|কেউটে সাপ ফণা উঁচিয়েছে thumb|সাপুড়ের ঝাঁপি থেকে ফণা তুলে কেউটে  আসল কেউটে ছাড়াও আরো কিছু সাপ যেমন নকল কেউটে (Malpolon moilensis) ফণা তুলে ফোঁস ফোঁস শব্দ করে কেউটেকে নকল করতে সক্ষম। শঙ্খচূড়ের ইংরাজী নামের মধ্যে (King Cobra) কোবরা থাকলেও শঙ্খচূড় এক গণের নয়। কিন্তু শঙ্খচূড়েরো বুক চিতিয়ে ফণার মত তবে একটু বেশি লম্বা আকার ধারণ করার সামর্থ্য আছে।   গঠন  ফণা হল সাপের চওড়া করা বুক BBC News: Cobra hood mechanism revealed by electrode study http://news.bbc.co.uk/2/hi/8625553.stmResearch Article:Bruce A. Young and  Kenneth V. Kardong The functional morphology of hooding in cobrasJ Exp Biol 2010 213:1521-1528. ; doi:10.1242/jeb.034447 http://jeb.biologists.org/content/213/9/1521.full। এদের পাঁজড়ের খাঁচার সামনের দিক খোলা (স্টার্নাম নেই), সেই পাঁজড় ছড়িয়ে ধরলে ফণা তৈরি হয়। আর তখন এরা মাথা জমি থেকে অনেকটা তুলে ধরে নিজের থেকে বড় ও ভয়াবহ দৃশ্য তৈরী করতে সক্ষম হয়।  তথ্যসূত্র  বিষয়শ্রেণী:সাপ
চাপড়ামারি বন্যপ্রাণী অভয়ারণ্য ভারতের পশ্চিমবঙ্গ রাজ্যের জলপাইগুড়ি জেলায় অবস্থিত একটি বন্যপ্রাণী অভয়ারণ্য। ১৯৭৬ সালে এটি অভয়ারণ্য হিসেবে পরিচিতি লাভ করে।কল্যাণ চক্রবর্তী, বিশ্বজিত রায়চৌধুরী, ভারতের বন ও বন্যপ্রাণীী, পশ্চিমবঙ্গ রাজ্য পুস্তক পর্ষদ, ফেব্রুয়ারি, ১৯৯১, কলকাতা, পৃষ্ঠা-১৩৪। এটি গোরুমারা জাতীয় উদ্যানের পাশে অবস্থিত। এটি ভারতের পশ্চিমবঙ্গের উত্তরাংশের চালসা এবং লাটাগুড়ি থেকে ৩০ কিমি দূরে অবস্থিত। এবং এই অভয়ারণ্যের মোট আয়তন ৯৬০ হেক্টর। মূর্তি ও জলঢাকা নদীতে পাওয়া চাপড়া মাছের নাম থেকে এসেছে চাপড়ামারি নাম। যদিও বর্তমানে এই মাছ অবলুপ্ত।  জীববৈচিত্র্য এখানে এশীয় হাতি, বন্য বরাহ, সম্বর হরিণ, চিতাবাঘ ও বাংলা বাঘ দেখা যায়।  রেলে হাতিদের সমস্যা এই অভয়ারণ্যের উপর দিয়ে নিউ জলপাইগুড়ি-আলিপুরদুয়ার-শামুকতলা রোড লাইন গেছে, যা শিলিগুড়ি, মালবাজার ও আলিপুরদুয়ারকে যুক্ত রাখে। একাধিক দুর্ঘটনায় হাতিদের মৃত্যু হয়েছে। ৮ ফেব্রুয়ারি ২০০২-এ শিলিগুড়ি–আলিপুরদুয়ার ইন্টারসিটি এক্সপ্রেস ট্রেন এক মহিলা হাতিকে মেরে দিয়েছিল ও দুটি দাঁতাল হাতিকে আহত করেছিল। ২০১০ সালে বিন্নাগুড়ির কাছে এক মালবাহী ট্রেন দ্বারা সাত হাতির মৃত্যুর ফলে ভারতীয় রেল ট্রেনদের জন্য  গতিবেগ বরাদ্দ করেছিল।  ২০১৩ ট্রেন দুর্ঘটনা ১৩ নভেম্বর ২০১৩-এ প্রায় ১৭:৪০-এ আসামগামী উদয়পুর সিটি–কামাখ্যা কবিগুরু এক্সপ্রেস (১৯৭০৯) প্রায়  বেগে জলঢাকা নদীর সেতুর কাছে এসেছিল এবং ৪০–৫০ জন ভারতীয় হাতির এক পালের সঙ্গে ধাক্কা খেয়েছিল। এর ফলে পাঁচজন বয়স্ক হাতি ও দুজন হাতিশিশুর মৃত্যু হয়েছিল এবং অন্যান্য দশজন হাতি আহত হয়েছিল। বেঁচে যাওয়া হাতি প্রথমে পালিয়েছিল কিন্তু পরে ঐ দুর্ঘটনাস্থলে ফিরে এসেছিল এবং সেখানে ততক্ষণ ছিল যতক্ষণ না আধিকারিকদের দ্বারা তাদের সরিয়ে দেওয়া হয়েছিল।  এই দুর্ঘটনাকে সাম্প্রতিক ইতিহাসে সবচেয়ে মর্মান্তিক বলে অভিহিত করা হয়েছে। আধিকারিকগণ এর কারণের জন্য তদন্ত শুরু করার পরিকল্পনা নিয়েছিলেন। সংঘর্ষের সময় সময় ট্রেনের গতিবেগ বরাদ্দ গতিবেগের চেয়ে দ্বিগুণ ছিল এবং এটি দুর্ঘটনার অন্যতম সম্ভাব্য অবদান। তৎকালীন রেল প্রতিমন্ত্রী অধীর রঞ্জন চৌধুরী বলেছিলেন যে দুর্ঘটনাটি চিহ্নিত হাতিদের করিডোরের বাইরে ঘটেছে এবং বন্যপ্রাণীর সুরক্ষার দায়িত্ব রাজ্য সরকারের, রেল আধিকারিকদের নয়।  গ্যালারি   তথ্যসূত্র   বিষয়শ্রেণী:পশ্চিমবঙ্গের বন্যপ্রাণী অভয়ারণ্য বিষয়শ্রেণী:জলপাইগুড়ি জেলা বিষয়শ্রেণী:১৯৯৮-এ পশ্চিমবঙ্গে প্রতিষ্ঠিত বিষয়শ্রেণী:১৯৮৮-এ প্রতিষ্ঠিত সংরক্ষিত অঞ্চল
পারভালকা বাতিঘর (লিথুয়ানিয়ান : Pervalkos švyturys) লিথুয়ানিয়ার কিউরোনিয়ান স্পিট -এ পারভাল্কাতে অবস্থিত একটি বাতিঘর, কিউরানিয়ান লেগুন (পূর্বে) এবং বাল্টিক সাগর (পশ্চিমে) এর মধ্যে অবস্থিত।   বাতিঘর স্বয়ংক্রিয়ভাবে কাজ করে - একটি সাদা একদৃষ্টিতে ঝলকানি দ্বারা। বাতিঘরের ভিত্তি পাথরের উপর নির্মিত; পাত ধাতু দিয়ে তৈরি বাতিঘরের নলাকার আকৃতি  - বর্তমান বাতিঘরটি ১৯০০ সালে নির্মিত    আরো দেখুন    লিথুয়ানিয়ার বাতিঘরের তালিকা   তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:লিথুয়ানিয়ার বাতিঘর বিষয়শ্রেণী:১৯০০-এ সম্পন্ন বাতিঘর
মানসী জোশী (জন্ম ১৮ই আগস্ট ১৯৯৩) হলেন একজন ভারতীয় আন্তর্জাতিক ক্রিকেটার। তিনি ২০১৬ সালের নভেম্বর মাসে ভারতীয় জাতীয় দলের হয়ে অভিষেক করেছিলেন। তিনি একজন ডানহাতি মিডিয়াম-ফাস্ট বোলার। তিনি একজন ডানহাতি ব্যাটসম্যান। তিনি বর্তমানে বীরেন্দ্র সিং রাউতেলা দ্বারা প্রশিক্ষিত হচ্ছেন।  জোশী উত্তরাখণ্ডের তেহরিতে জন্মগ্রহণ করেন।Players / India / Mansi Joshi, ESPNcricinfo. Retrieved 27 November 2016. তিনি হরিয়ানার হয়ে ঘরোয়া ক্রিকেট খেলেন।Mansi Joshi, CricketArchive. Retrieved 27 November 2016. তিনি সবসময় শচীন তেন্ডুলকরর দ্বারা অনুপ্রাণিত হয়েছেন। তিনি হরিয়ানা ক্রিকেট অ্যাসোসিয়েশনে ট্রায়ালে অংশ নেন এবং সিনিয়র মহিলা রাজ্য দলে অনূর্ধ্ব-১৯ বিভাগে নির্বাচিত হন। ওয়েস্ট ইন্ডিজের বিরুদ্ধে নভেম্বর ২০১৬ সিরিজের টি-টোয়েন্টি আন্তর্জাতিক (টি-টোয়েন্টি আই) খেলার জন্য তাঁকে ভারতীয় দলে রাখা হয়েছিল।"Harmanpreet to captain India in Asia Cup, West Indies T20Is", ESPNcricinfo, 29 October 2016. Retrieved 27 November 2016. সেই সিরিজে তাঁর দলের কোনো ম্যাচেই তাঁকে নির্বাচিত করা হয়নি, কিন্তু থাইল্যান্ডে ২০১৬ সালের মহিলা টি-টোয়েন্টি এশিয়া কাপে বাংলাদেশের বিপক্ষে খেলে সেই মাসের শেষের দিকে তাঁর টি-টোয়েন্টি আই অভিষেক হয়।Statistics / Statsguru / M Joshi / Women's Twenty20 Internationals, ESPNcricinfo. Retrieved 27 November 2016. তিনি অভিষেকে ৮ রান দিয়ে ১ উইকেট নিয়েছিলেন, এবং পরের খেলায় থাইল্যান্ডের বিপক্ষে ৮ রান দিয়ে ২ উইকেট নেন এবং ম্যাচের সেরা খেলোয়াড় নির্বাচিত হন (যদিও সেই খেলাটির টি-টোয়েন্টি আন্তর্জাতিকের মর্যাদা ছিল না)।Asian Cricket Council Women's Twenty20 Asia Cup, 3rd Match: India Women v Thailand Women at Bangkok, Nov 27, 2016, ESPNcricinfo. Retrieved 27 November 2016.     ২০১৭ সালের ফেব্রুয়ারী মাসে ২০১৭ মহিলা ক্রিকেট বিশ্বকাপ বাছাইপর্বে আয়ারল্যান্ডের বিপক্ষে তাঁর মহিলা একদিনের আন্তর্জাতিক ক্রিকেটে (মহিলাদের ওডিআই) অভিষেক হয়। তিনি ২০১৭ সালের ২৬শে মে তারিখে হিন্দুস্তান টাইমস কর্তৃক এইচটি ইয়ুথ ফোরামে তাদের ফ্ল্যাগশিপ ইভেন্টে ৩০ বছরের কম বয়সী শীর্ষ ৩০-এর জন্য সম্মানিত হন। ২০১৭ মহিলা ক্রিকেট বিশ্বকাপের ফাইনালে পৌঁছানোর দলে জোশী ছিলেন, সেখানে দলটি ইংল্যান্ডের কাছে নয় রানে হেরেছিল।Live commentary: Final, ICC Women's World Cup at London, Jul 23, ESPNcricinfo, 23 July 2017. World Cup Final, BBC Sport, 23 July 2017. England v India: Women's World Cup final – live!, The Guardian, 23 July 2017.  ২০১৮ সালের অক্টোবর মাসে, ওয়েস্ট ইন্ডিজে ২০১৮ সালের আইসিসি মহিলা বিশ্ব টি-টোয়েন্টি টুর্নামেন্টের জন্য ভারতের স্কোয়াডে তাঁকে নেওয়া হয়েছিল।    তথ্যসূত্র   বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:উত্তরাঞ্চলের নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম
হিন্দুধর্ম হল জিব্রাল্টারের একটি সংখ্যালঘু ধর্ম। এই ধর্মের অনুসারীদের সংখ্যা ১০১২ সালে জিব্রাল্টারেরের মোট জনসংখ্যার মাত্র ২% ছিল। জিব্রাল্টারের অধিকাংশ হিন্দুই সিন্ধি বংশোদ্ভূত।https://www.gibraltar.gov.gi/new/sites/default/files/HMGoG_Documents/Full%20Census%20Report%202012%20FINAL.pdf    ইতিহাস ও ঐতিহ্য  ধারণা করা হয়, ব্রিটিশ ভারতের হায়দ্রাবাদের আশেপাশের এলাকা থেকে ১৮৭০ সালে জিব্রাল্টারে প্রথম হিন্দুদের আগমন  ঘটে। বাম|থাম্ব|জিব্রাল্টার হিন্দু মন্দিরে রাম, সীতা, লক্ষ্মণ ও হনুমানের মূর্তি দীপাবলির দিনে ১৯৯৩ সালে ধর্মীয় সম্প্রদায়টি জিব্রাল্টার হিন্দু মন্দির করা ব্যবহার শুরু হয়। মন্দিরের সাজসজ্জা ১৯৯৯ সাল নাগাদ সম্পূর্ণ হয় এবং প্রাণ প্রতিষ্ঠা অনুষ্ঠানটি আনুষ্ঠানিকভাবে পুরোহিত দ্বারা সম্পাদিত হয়। জিব্রাল্টারের গভর্নর রিচার্ড লুস ২০০০ সালের ১লা মার্চ আনুষ্ঠানিকভাবে মন্দিরটি উদ্বোধন করেন।   জনসংখ্যা  হিন্দুদের সংখ্যা ২০০০ সালের আদমশুমারি অনুসারে ৪৯১ জন ছিল, যা জিব্রাল্টারের মওত জনসংখ্যার ১.৮% ছিল। এটি হিন্দুধর্ম অনুসারীদের সংখ্যা বৃদ্ধি পেয়ে ২০১২ সালে ২% হয়।  হিন্দুদের জনসংখ্যা ১৯৭০ সাল থেকে ২০১২ সাল পর্যন্ত: বছরহিন্দুদের জনসংখ্যাশতকরা হিন্দুশতাংশ বৃদ্ধি১৯৭০২৩৮১.০%১৯৮১৩৯৩১.৫%+০.৫%১৯৯১৫৫৫২.১%+০.৬%২০০১৪৯১১.৮%-০.৩%২০১২৬২৮২.০%+০.২%   হিন্দু মন্দির    জিব্রাল্টার হিন্দু মন্দির   বিশিষ্ট জিব্রাল্টারিয়ান হিন্দু    হরেশ বুধরানী (ব্যারিস্টার ও সংসদ স্পিকার)   আরো দেখুন    হিন্দুধর্মের ইতিহাস  হিন্দু উৎসবের তালিকা  দেশ অনুযায়ী হিন্দুধর্ম  হিন্দু পঞ্জিকা  হিন্দু সাম্রাজ্য এবং রাজবংশের তালিকা   তথ্যসূত্র    বহিঃসংযোগ   বিষয়শ্রেণী:জিব্রাল্টারে হিন্দুধর্ম বিষয়শ্রেণী:দেশ অনুযায়ী হিন্দুধর্ম বিষয়শ্রেণী:ইউরোপে হিন্দুধর্ম